CELEX: 32021D0355
Language: da
Date: 2021-02-25 00:00:00
Title: Kommissionens afgørelse (EU) 2021/355 af 25. februar 2021 om nationale gennemførelsesforanstaltninger vedrørende midlertidig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (meddelt under nummer C(2021) 1215) (EØS-relevant tekst)

26.2.2021   
               
               
                  DA
               
               
                  Den Europæiske Unions Tidende
               
               
                  L 68/221
               
            
         KOMMISSIONENS AFGØRELSE (EU) 2021/355
         af 25. februar 2021
         om nationale gennemførelsesforanstaltninger vedrørende midlertidig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF
         
            
               (meddelt under nummer C(2021) 1215)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (1), særlig artikel 11, og
         ud fra følgende betragtninger:
         
                     (1)
                  
                  
                     Siden 2013 er emissionskvoter som hovedregel blevet tildelt driftsledere af anlæg, der falder ind under anvendelsesområdet for EU's emissionshandelssystem (EU ETS), ved auktionering. Driftsledere, der kan komme i betragtning, vil fortsat modtage gratiskvoter i handelsperioden 2021-2030. Mængden af kvoter, som hver enkelt driftsleder modtager, fastlægges på grundlag af de harmoniserede EU-regler, der er fastsat i direktiv 2003/87/EF og Kommissionens delegerede forordning (EU) 2019/331 (2).
                  
               
                     (2)
                  
                  
                     Medlemsstaterne skulle senest den 30. september 2019 forelægge Kommissionen deres nationale gennemførelsesforanstaltninger med en liste over de anlæg på deres område, der er omfattet af direktiv 2003/87/EF, herunder oplysninger om produktionsaktiviteter, overførsler af varme og gasser, elproduktion og emissioner på delinstallationsniveau i løbet af den femårige referenceperiode (2014-2018), jf. bilag IV til delegeret forordning (EU) 2019/331.
                  
               
                     (3)
                  
                  
                     For at sikre datakvaliteten og -sammenligneligheden indsendte medlemsstaterne oplysningerne om deres nationale gennemførelsesforanstaltninger, som indeholdt de relevante data for hvert anlæg, ved brug af en elektronisk model, som stilles til rådighed af Kommissionen, jf. artikel 14, stk. 1, i delegeret forordning (EU) 2019/331. Medlemsstaterne fremlagde også en metoderapport med beskrivelse af, hvordan deres myndigheder havde foretaget dataindsamlingen.
                  
               
                     (4)
                  
                  
                     Da der er tale om en lang række oplysninger og data, har Kommissionen først undersøgt, om oplysningerne om alle de nationale gennemførelsesforanstaltninger var fuldstændige. I de tilfælde, hvor Kommissionen har konstateret, at de fremsendte oplysninger var ufuldstændige, har den anmodet om yderligere oplysninger fra de berørte medlemsstater. Som svar på disse anmodninger har de relevante myndigheder fremsendt yderligere relevante oplysninger for at supplere de fremsendte oplysninger om de nationale gennemførelsesforanstaltninger.
                  
               
                     (5)
                  
                  
                     Kommissionen foretog derefter en vurdering af de nationale gennemførelsesforanstaltninger i forhold til kriterierne i direktiv 2003/87/EF og delegeret forordning (EU) 2019/331, idet den tog hensyn til Kommissionens vejledende dokumenter til medlemsstaterne, der blev offentliggjort mellem januar og april 2020. Denne overensstemmelseskontrol udgjorde anden fase i vurderingen af de nationale gennemførelsesforanstaltninger.
                  
               
                     (6)
                  
                  
                     Der blev foretaget overensstemmelseskontrol af de nationale gennemførelsesforanstaltninger for hver medlemsstat og hvert anlæg separat og i forhold til andre anlæg i samme sektor. Som en del af den omfattende vurdering analyserede Kommissionen konsistensen i selve dataene og i forhold til EU-reglerne for harmoniseret gratistildeling i fase 4 i henhold til delegeret forordning (EU) 2019/331. Kommissionen undersøgte anlæggenes berettigelse til gratistildeling, opdelingen af anlæg i delinstallationer og deres grænser med henblik på at anvende det korrekte benchmark. Da dataene anvendes til beregning af de reviderede benchmarkværdier, lagde Kommissionen særlig vægt på tilskrivningen af emissioner til hver delinstallation. I lyset af den betydelige indvirkning på tildelingerne analyserede Kommissionen desuden nøje dataene vedrørende beregningen af anlæggenes historiske aktivitetsniveauer i referenceperioden. Kommissionen undersøgte også, om medtagelsen af et anlæg på listerne over nationale gennemførelsesforanstaltninger var i overensstemmelse med bestemmelserne i bilag I til direktiv 2003/87/EF.
                  
               
                     (7)
                  
                  
                     Der blev foretaget yderligere tilbundsgående analyser af specifikke anlæg i hver enkelt medlemsstat, som havde indflydelse på beregningen af de reviderede benchmarkværdier. De specifikke vurderinger var baseret på en risikoanalyse, hvori der blev taget hensyn til flere kriterier, herunder emissionsintensiteten for hver produktbenchmarket delinstallation.
                  
               
                     (8)
                  
                  
                     På grundlag af resultaterne af disse kontroller foretog Kommissionen en detaljeret vurdering af de anlæg, hvor der blev konstateret potentielle uregelmæssigheder med hensyn til anvendelsen af de harmoniserede tildelingsregler. I forbindelse med disse anlæg blev der anmodet om yderligere oplysninger fra de berørte medlemsstaters kompetente myndigheder.
                  
               
                     (9)
                  
                  
                     På baggrund af resultaterne af denne overensstemmelsesvurdering blev det konstateret, at de nationale gennemførelsesforanstaltninger i Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Malta, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland og Sverige er forenelige med direktiv 2003/87/EF og delegeret forordning (EU) 2019/331 med undtagelse af de nedenfor angivne. Det blev konstateret, at de anlæg, som disse medlemsstater har medtaget i de nationale gennemførelsesforanstaltninger, er berettiget til gratistildeling, og der blev ikke fundet uoverensstemmelser med hensyn til EU-reglerne for harmoniseret gratistildeling af emissionskvoter ud over de nedenfor angivne.
                  
               
                     (10)
                  
                  
                     I lyset af resultaterne af vurderingen er visse aspekter af de oplysninger om nationale gennemførelsesforanstaltninger, som Finland og Sverige har fremlagt, imidlertid ikke forenelige med kriterierne i direktiv 2003/87/EF og delegeret forordning (EU) 2019/331.
                  
               
                     (11)
                  
                  
                     Finland og Sverige foreslog at medtage 51 anlæg, som udelukkende anvender biomasse. Nogle af disse anlæg var i 2004-2007 omfattet af ordningen for ensidigt tilvalg som godkendt af Kommissionen i henhold til artikel 24 i direktiv 2003/87/EF. Anlæg, der udelukkende anvender biomasse, blev dog efterfølgende udelukket fra EU ETS i overensstemmelse med en ny bestemmelse i punkt 1 i bilag I til direktiv 2003/87/EF. Med denne bestemmelse, der blev tilføjet ETS-direktivet ved Europa-Parlamentets og Rådets direktiv 2009/29/EF (3), og som har været gældende siden den 1. januar 2013, blev der fastsat et nyt anvendelsesområde for ETS, herunder med hensyn til tidligere tilvalgsordninger. Medtagelsen af de anlæg, der udelukkende anvender biomasse, skal derfor afvises for alle årene i referenceperioden, også selv om de er opført på den i artikel 11, stk. 1, i direktiv 2003/87/EF omhandlede liste.
                  
               
                     (12)
                  
                  
                     Sverige foreslog at medtage et anlæg, hvis emissioner stammer fra en kalkovn, hvori kalkslamaffald, et restprodukt fra genvinding af de kemiske produkter i forbindelse med kogning i fabrikker, der fremstiller opløselig kraftpapirmasse, kalcineres. Processen for genvinding af kalk fra kalkslamaffald er omfattet af definitionerne af systemgrænserne for kort-/langfibret kraftpapirmasse. De pågældende anlæg importerer således et mellemprodukt, der er omfattet af et produktbenchmark. Da emissionerne ikke bør dobbelttælles, jf. artikel 16, stk. 7, i delegeret forordning (EU) 2019/331, skal data om gratistildeling til det pågældende anlæg afvises.
                  
               
                     (13)
                  
                  
                     Sverige foreslog, at der i forbindelse med tre anlæg til fremstilling af jernmalmpiller blev anvendt andre delinstallationer med benchmark som i fase 3 i de nationale gennemførelsesforanstaltninger. Sveriges forslag bestod i med henblik på fremstilling af jernmalmpiller at anvende en benchmarket delinstallation til malmsintring, mens der i fase 3 blev anvendt benchmarks for varme og brændsel. Benchmarket for sintret malm er imidlertid fastsat i bilag I til delegeret forordning (EU) 2019/331, og definitionen af produkter samt definitionen af processer og emissioner, der er omfattet af dette produktbenchmark, er skræddersyet til sintringsproduktion og omfatter ikke jernmalmpiller. Derudover kræves der i medfør af artikel 10a, stk. 2, i direktiv 2003/87/EF, som ikke indeholder bestemmelser om en tilpasning af fortolkningen af benchmarkdefinitionerne, en ajourføring af benchmarkværdierne for fase 4. De fremlagte data for produktionen af jernmalmpiller, der er baseret på en delinstallation til malmsintring, afvises derfor —
                  
               VEDTAGET DENNE AFGØRELSE:
         
            Artikel 1
            
               1.   Medtagelsen af de i bilag I til denne afgørelse opførte anlæg på listen over de anlæg, der er omfattet af direktiv 2003/87/EF, og forelagt Kommissionen i henhold til nævnte direktivs artikel 11, stk. 1, og dataene vedrørende disse anlæg, afvises.
            
            
               2.   Dataene for gratistildeling til det i bilag II til denne afgørelse opførte anlæg, som er medtaget på listerne over de anlæg, der er omfattet af direktiv 2003/87/EF, og forelagt Kommissionen i henhold til nævnte direktivs artikel 11, stk. 1, afvises.
            
            
               3.   Dataene for produktbenchmarkede delinstallationer i de i bilag III til denne afgørelse opførte anlæg, som er medtaget på listerne over de anlæg, der er omfattet af direktiv 2003/87/EF og forelagt Kommissionen i henhold til artikel 11, stk. 1, i direktiv 2003/87/EF, afvises.
            
            
               4.   Der gøres ikke indsigelse, hvis en medlemsstat ændrer de data vedrørende opdelingen i delinstallationer, der forelægges for de anlæg på dens område, der er opført på de lister, der er omhandlet i stk. 3 og i bilag III til denne afgørelse, inden de foreløbige årlige gratistildelte kvoter for hver af årene fra 2021 til 2025 fastsættes, jf. artikel 14, stk. 5, i delegeret forordning (EU) 2019/331.
            
            
               5.   Enhver ændring som omhandlet i stk. 4 meddeles Kommissionen snarest muligt, og en medlemsstat må ikke fastlægge de foreløbige årlige gratistildelte kvoter for hvert år fra 2021 til 2025, jf. artikel 14, stk. 5, i delegeret forordning (EU) 2019/331, før der er foretaget acceptable ændringer.
            
         
         
            Artikel 2
            Med undtagelse af det i artikel 1 fastsatte, gøres der ikke indsigelse, hvad angår listerne over de anlæg, der er omfattet af direktiv 2003/87/EF, som medlemsstaterne har forelagt i henhold til artikel 11, stk. 1, i direktiv 2003/87/EF og dataene vedrørende disse anlæg.
            Denne afgørelse er rettet til medlemsstaterne.
         
         
            Udfærdiget i Bruxelles, den 25. februar 2021.
            
               
                  På Kommissionens vegne
               
               Frans TIMMERMANS
               
                  Ledende næstformand
               
            
         
         
            (1)  EUT L 275 af 25.10.2003, s. 32.
         
            (2)  Kommissionens delegerede forordning (EU) 2019/331 af 19. december 2018 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 59 af 27.2.2019, s. 8).
         
            (3)  Europa-Parlamentets og Rådets direktiv 2009/29/EF af 23. april 2009 om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet (EUT L 140 af 5.6.2009, s. 63).
      
      
         
            BILAG I
            Anlæg, der udelukkende anvender biomasse
            
               Identifikator for anlæg på listerne over nationale gennemførelsesforanstaltninger
            
            
                        FI000000000000645
                     
                     
                        FI000000000207696
                     
                     
                         
                     
                     
                         
                     
                  
                        SE000000000000031
                        SE000000000000086
                        SE000000000000169
                        SE000000000000211
                        SE000000000000320
                        SE000000000000523
                        SE000000000000583
                        SE000000000000686
                        SE000000000000789
                        SE000000000000845
                        SE000000000205887
                        SE000000000209930
                        SE000000000000779
                     
                     
                        SE000000000000064
                        SE000000000000088
                        SE000000000000186
                        SE000000000000249
                        SE000000000000324
                        SE000000000000543
                        SE000000000000629
                        SE000000000000687
                        SE000000000000798
                        SE000000000000847
                        SE000000000206192
                        SE000000000211058
                     
                     
                        SE000000000000073
                        SE000000000000099
                        SE000000000000199
                        SE000000000000261
                        SE000000000000382
                        SE000000000000547
                        SE000000000000659
                        SE000000000000705
                        SE000000000000830
                        SE000000000202297
                        SE000000000208282
                        SE000000000000153
                     
                     
                        SE000000000000074
                        SE000000000000102
                        SE000000000000205
                        SE000000000000319
                        SE000000000000468
                        SE000000000000565
                        SE000000000000681
                        SE000000000000785
                        SE000000000000838
                        SE000000000205800
                        SE000000000209062
                        SE000000000000231
                     
                  
      
      
         
            BILAG II
            Anlæg, der anvender mellemprodukter til fremstilling af kalk
            
               Identifikator for anlæg på listen over nationale gennemførelsesforanstaltninger
            
            
                        SE000000000000419
                     
                  
      
      
         
            BILAG III
            Anlæg, der anvender produktbenchmarket for sintret malm i stedet for varme- eller brændselsbenchmarket
            
               Identifikator for anlæg på listen over nationale gennemførelsesforanstaltninger
            
            
                        SE000000000000497
                     
                     
                        SE000000000000498
                     
                     
                        SE000000000000499